Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18512

10. A futópálya küszöb elhelyezése 10.1 Általános rész 10.1.1 A futópálya küszöb általában a futópálya végén helyezkedik el feltéve, hogy a megközelítési felület fölé akadály nem nyúlik. A helyi körülmények miatt bizonyos esetekben szükséges lehet a küszöb állandó áthelyezése, amellyel a következő pontban foglalkozunk. Az elhelyezés tervezése alkalmával vegyék figyelembe az ILS vonatkozási alap-magasságot és/vagy MLS megközelítési vonatkozási magasság alapadatot, valamint határozzák meg az akadálykorlátozási határértékeket is (lásd 10. Annex I. kötet). 10.1.2 Annak megállapítása során, hogy a megközelítési felületbe (fölé) nem nyúlik akadály, a megközelítési terület futópálya küszöbtől számított legalább 1200 méter hosszúságú és nem kevesebb, mint 150 méter szélességű szakaszán belül vegyék figyelembe az előforduló mozgó tárgyakat is (mint például gépjárművek az utakon vagy vonatszerelvények, stb.). 10.2 Áthelyezett futópálya küszöb 10.2.1 Ha egy akadály a megközelítési felületbe nyúlik és azt nem lehet eltávolítani, vegyék fontolóra a futópálya küszöb állandó áthelyezését. 10.2.2 A 4. fejezet akadály korlátozási céljainak teljesítése érdekében a legkedvezőbb esetben a küszöböt a futópályán olyan távolságra helyezzék át, amely a megközelítési felület akadálymentességének biztosításához szükséges. 10.2.3 Természetesen a küszöb áthelyezése a futópálya végéről csökkenteni fogja a rendelkezésre álló leszállási távolságot és ez üzemeltetési szempontból nagyobb jelentőségű lehet, mint a megközelítési felület jelzett és kivilágított akadállyal történő megsértése. Ezért a futópálya küszöb áthelyezésére és a megfelelő távolság meghatározására vonatkozó döntés során az akadálymentes megközelítési felület és a leszállási távolság között optimális egyensúly kialakítására van szükség. A mérlegelésnél vegyék figyelembe azokat a repülőgép típusokat, amelyek kiszolgálására a futópályát tervezték, a korlátozó látástávolság és felhőalap tényezőket, amelyek között a futópályát üzemeltetni fogják, az akadály helyét a küszöbhöz és a meghosszabbított középvonalhoz viszonyítva, valamint a precíziós megközelítésű futópálya esetén az akadálynak az akadálykorlátozási határértékek meghatározására gyakorolt jelentőségét. 10.2.4 A rendelkezésre álló leszállási távolság megállapításánál ne hagyják figyelmen kívül, hogy a küszöb kiválasztott helye ne eredményezze a küszöbhöz csatlakozó akadálymentes felület lejtésének: 2007/70/II. szám – 4 kód-szám esetén több mint 3.3 % -osra; és – 3 kód-szám esetén több mint 5.0 %-osra történő növekedését. 10.2.5 Ha a küszöböt az akadálymentes felületekre vonatkozó fenti követelmények alapján helyezik el, vegyék figyelembe a 6. fejezet áthelyezett küszöbre vonatkozó akadály jelölési előírásait.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes